Les alumnes treballadores del programa Acció Inserta ActualizaT Burjassot posen en pràctica els seus coneixements amb el repartiment del Bo Comerç
2025-07-24

Les alumnes treballadores del programa Acció Inserta ActualizaT Burjassot, de l’especialitat d’administració i impartit en CEMEF, han tingut l’oportunitat de posar en pràctica els coneixements adquirits en les seues classes participant activament en la gestió del Bo Comerç de l’Ajuntament de Burjassot.

Tal com han assenyalat fonts del curs, “esta és una experiència que no sols els permet guanyar competències professionals, sinó també col·laborar directament en una iniciativa que impulsa el comerç local i dinamitza l’economia del municipi”.

Des del programa agraïxen a l’Ajuntament, des de l’àrea de comerç, dirigida per Rosa Coca, el fet d’haver obert les portes a esta col·laboració tan enriquidora per a les alumnes.